**Nr. Prestator ….din….**

**Contract de servicii subsecvent nr.\_\_**

**la acordul cadru nr.\_\_\_ din \_\_\_\_**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

***Preambul***

În temeiul O.U.G. nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006 şi a acordului cadru nr.\_\_\_\_ din\_\_\_\_\_\_\_\_\_\_\_\_, s-a încheiat prezentul contract de servicii, **între**

**Institutul National de Cercetare - Dezvoltare pentru Geologie si Geoecologie Marina GeoEcoMar** adresă sediu str. Dimitrie Onciul nr.23-25, sector 2, Bucureşti, telefon/fax +40-21-252.30.39, număr de ordine în registrul comerţului J40/1075/1997, cod unic de înregistrare RO 5194978, cont trezorerie RO09TREZ7025069XXX003177, reprezentat prin OAIE Gheorghe, funcţia Director General, în calitate de **achizitor**, pe de o parte

**şi**

……... ................ ........................... ……………. (*denumirea operatorului economic*) ............................................... adresă sediu ………………… ........................................................................ telefon/fax .......................................... număr de ordine în registrul comerţului ..................................... cod unic de înregistrare ................................... cont (trezorerie, banca) ....................................................................................... reprezentată prin ................................................................................................ *(numele şi prenumele conducătorului)* funcţia..............................................., în calitate de **prestator**, pe de altă parte.

***2. Definiţii***

2.1. În prezentul contract, următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
			2. ***achizitor şi prestator*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. ***servicii*** *-* activităţi a căror prestare fac obiect al contractului;
			5. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
			6. ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*j.* ***zi*** - zi calendaristică; *an* - 365 de zile.

k. r***ecepţie cantitativă şi calitativă provizorie*** – reprezinta manifestarea de vointa a partilor prin care atesta (in conformitate cu datele si informatiile accesibile la momentul acestei recepţii) indeplinirea de catre Prestator a tuturor obligaţiilor ce decurg din prezentul contract;

l. ***recepţie cantitativă şi calitativă finală*** – reprezintă manifestarea de voinţă a părţilor prin care atesta (in conformitate cu datele si informatiile accesibile la momentul acestei receptii), la expirarea perioadei de garantie, indeplinirea de catre Prestator a tuturor obligatiilor contractuale, precum si remedierea tuturor viciilor şi defectelor;

m. – ***comunicări scrise*** – certificate, adrese şi notificări emise in scris, conform contractului;

n. - ***în scris*** – această noţiune include orice comunicare manuscrisă, dactilografiată sau tipărită, incluzând transmisiunile prin fax şi e-mail;

o. ***penalităţi*** – suma prestabilită contractual (ca sumă globală sau procentual sau o sumă determinată prin calcul) ca penalitate, pe care să o plătească Furnizorul Achizitorului, pentru neexecutarea, executarea cu întârziere sau executarea necorespunzătoare a contractului, sau suma pe care să o plătească oricare dintre părţi către cealaltă parte pentru orice încălcare specifică a contractului şi care să aibă scopul de a constrânge părţile să execute în natură prezentul contract. Penalităţile nu reprezintă despăgubiri şi prin urmare se cumulează cu valoarea despăgubirilor, aşa cum acestea sunt definite mai jos;

p. ***despăgubiri*** – suma care nu este stabilită dinainte în contract şi care este acordată de instanţa de judecată sau care este stabilită de către părţi ca despăgubire care să fie plătită părţii vătămate de către partea care a încălcat contractul şi care să acopere pierderea suferită de părţi ca urmare a neexecutării contractului de partea în culpă;

q. ***rezilierea/rezoluţiunea Contractului*** – încetarea contractului, după caz;

r. ***contract co-finanţat*** – reprezintă un contract care este finanţat atât din bugetul Comunităţii Europene, cât şi din bugetul naţional/local;

s. a***ct adiţional*** – reprezintă documentul prin care se completează sau se modifică anumiţi termeni sau condiţii contractuale şi care este parte integrantă a prezentului contract.

**3. *Interpretare***

3.1.În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2.Termenul “zi” sau “zile” sau orice referire la zile reprezintă zile calendaristice dacă nu se specifică in mod diferit.

***4. - Obiectul contractului***

4.1. - Prestatorul se obligă să presteze următoarele servicii:

50410000-2 Servicii de reparare şi de întreţinere a aparatelor de măsurare, de testare şi de control;

98363000-5 Servicii de scufundare;

50246300-4 Servicii de reparare şi întreţinere a structurilor plutitoare;

50312300-8 Repararea şi întreţinerea echipamentului de reţea de date;

34913000-0 Diverse piese de schimb.

51210000-7 Servicii de instalare de echipamente de măsurat

**pentru realizare activităţilor de întreţinere a Sistemului de Monitorizare şi Alertare la hazarde naturale din Marea Neagră**, în perioada/perioadele convenite, în conformitate cu prevederile caietului de sarcini, precum şi cu obligaţiile asumate prin prezentul contract.

**5. *Preţul contractului***

5.1. Preţul convenit pentru îndeplinirea contractului, plătibil prestatorului de către achizitor, este de ...................... lei, la care se adaugă ……… TVA.

5.2. Condiţia de prestare a serviciilor şi livrare a produselor accesorii serviciilor este la aproximativ 160 km în lar**gul Mării Negre (3 balize), la adâncimi ale apei de până la 90 m şi o staţie costieră amplasată în apropierea portului Mangalia la o adâncime a apei de 15 m coordonatele balizelor sunt:**

EuxRo01 Lat: 440 42’ 27,00”, Long. 300 46’ 45,59”

EuxRo02 Lat: 440 19’ 10,20”, Long 300 25’ 00,00”

EuxRo03 Lat: 430 58’ 49,02”, Long 290 56’ 13,77”

BALIZA COSTIERA: Lat: 43.80217584, Long 28.60248336

**şi Sucursala GeoEcoMar Constanţa cu adresa în b-dul Mamaia nr. 304**.

5.3. Locurile de prestare a serviciilor şi de livrare a produselor accesorii serviciilor sunt cele prevăzute în Caietul de Sarcini.

**6. Modalităţi de plată**

6.1 – Plata se face de către achizitor în contul prestatorului în termen de maxim 45 de zile de la primirea şi înregistrarea facturii de la Prestator, însoţită obligatoriu, după caz, de:

* Procesul verbal de recepţie cantitativă şi calitativă, semnat de părţi fără obiecţiuni,
* Avizul de însoţire a mărfii,
* Deviz,
* Factura de achiziţie,
* Certificat de calitate,

6.2 – Termenul de 45 de zile nu va curge atâta timp cât achizitorul va transmite prestatorului o notificare scrisă conform căreia nu se poate da curs solicitării de plată pentru că suma nu este datorată, pentru că nu au fost furnizate documentele justificative relevante sau dacă factura nu întruneşte elementele minimale prevăzute de legislaţia română în vigoare.

6.3 – Prestatorul va furniza clarificări, modificări sau informaţii suplimentare în termen de maxim 10 zile de la momentul la care i-au fost solicitate; termenul de plată va continua să curgă de la data la care este înregistrată o solicitare de plată corect realizată.

6.4 – Solicitările de plată vor fi adresate către Achizitor:

I.N.C.D. GeoEcoMar

Adresa: Str. Dimitrie Onciul, nr. 23-25, sector 2, Bucureşti, România.

Telefon/fax: +40 (21) 252 25 94

În atenţia ……………………

6.5 – Plata se va efectua **într-o singură tranşă/în ... tranşe** *(se completează)*,după prestarea în totalitate a serviciilor.

**7. *Durata contractului***

7.1 Durata prezentului contract subsecvent la acordul cadru nr. …… din ........ este de *.........(se completeaza)*, începând de la data semnării contractului de către ultima parte, dar nu mai târziu de ......................... *(se completează)*.

Executarea contractului începe de la semnarea contractului de ambele părţi, dar numai după constituirea garanţiei de bună execuţie.

*7.2.* Prezentul contract încetează să producă efecte la data expirării perioadei de garanţie pentru serviciile prestate în baza contractului şi eliberării garanţiei de bună execuţie.

**8. Executarea contractului**

8.1. Executarea contractului începe după constituirea garanţiei de bună execuţie şi după semnarea contractului de către părţile contractante.

**9. *Documentele contractului***

9.1. Contractul este alcătuit din următoarele documente, în ordinea lor de prioritate:

1. acordul – cadru de prestare de servicii nr. .........din ........;
2. contractul propriu-zis;
3. caietul de sarcini, incluzând clarificările făcute înainte de termenul limită pentru depunerea ofertelor;
4. propunerea tehnică a prestatorului, care include clarificările prestatorului transmise în timpul evaluării ofertelor;
5. propunerea financiară a prestatorului.
6. graficul de realizare a serviciilor de mentenanţă pentru echipamente.
7. \_\_\_

9.2. Actele adiţionale au ordinea de referinţă a documentului pe care îl notifică. Documentele care alcătuiesc contractul se consideră a se explica reciproc. În caz de ambiguitate sau divergenţă, acestea trebuie să fie citite şi interpretate în ordinea de prioritate menţionată la art. 9.1. din contract.

**10. *Obligaţiile principale ale prestatorului***

10.1. Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligaţiile asumate. Prestatorul se obligă să presteze serviciile la standardele şi/sau performanţele prezentate în oferta anexă la contract**.**

10.2. Prestatorul se obligă să presteze serviciile în conformitate cu prevederile caietului de sarcini şi cu respectarea termenelor maxime de răspuns prevăzute de acesta.

10.3. Prestatorul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate sau produsele livrate, şi

 daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

10.4. – Prestatorul se obligă ca, în cazul în care se constată, în urma unei cercetări efectuată de către organele în drept naţionale sau internaţionale, că încheierea contractului s-a realizat cu neîntrunirea tuturor cerinţelor cu privire la eligibilitate, respectiv din punct de vedere al îndeplinirii cerinţelor de calificare şi/sau selecţie solicitate în documentaţia de atribuire, datorate pretatorului (prezentarea de documente şi/sau informaţii false) să restituie toate sumele care au fost plătite acestuia de către Achizitor.

10.5. – În cazul constatării şi întrunirii elementelor menţionate la art. 10.4., Părţile vor fi repuse în situaţia anterioară încheierii Contractului, cu posibilitatea ca Achizitorul să solicite daune – interese, precum şi orice alte penalităţi în vederea acoperirii prejudiciului creat de către Prestator.

10.6. - Prestatorul se angajeazã să păstreze confidenţialitatea şi să nu comunice nici măcar parţial informaţii de orice natură furnizate de către Achizitor fără acordul prealabil al acestuia. În caz de reziliere a prezentului contract, Prestatorul se angajeazã să nu facă în nicio împrejurare uz de informaţiile din documentele furnizate de Achizitor şi să păstreze totala confidenţialitate asupra lor, cu excepţia solicitărilor adresate de către organele de cercetare penală sau de către instanţele judecătoreşti.

10.7. - Prestatorul se angajează să asigure personal competent necesar pentru prestarea serviciilor aferente prezentului contract.

10.8. Prestatorul trebuie să asigure remedierea defecțiunilor imputabile lui în cadrul acțiunilor organizate de beneficiar conform programului stabilit de acesta și anunțat cu cel puțin 48 ore înainte.

**11. *Obligaţiile principale ale achizitorului***

11.1. Achizitorul se obligă să recepţioneze serviciile prestate de prestator în graficul de realizare a serviciilor de modernizare/mentenanţă.

11.2. Achizitorul se obligă să plătească preţul către prestator în termen de maxim 45 de zile de la data înregistrării la sediul Achizitorului a facturii aferentă serviciilor prestate şi recepţionate conform contractului, însoţită de documentele justificative contractuale corecte şi conforme.

11.3. Achizitorul îşi poate exprima refuzul de plată, parţial sau integral, în următoarele situaţii:

i) servicii necomandate sau nerecepţionate de către achizitor;

ii) servicii prestate / produse livrate care nu respectă cerinţele Caietului de sarcini, inclusiv privind termenele maxime de răspuns şi garanţia tehnică;

iii) tarife şi preţuri nejustificate sau care depăşesc tarifele şi preţurile din centralizatorul de preţuri aferent acordului cadru;

iv) netransmiterea de către prestator a documentelor justificative prevăzute la art. 6.3. din contract;

v) se solicită plata unei sume nedatorate.

Refuzul de plată se comunică prestatorului în conformitate cu reglementările legale în vigoare.

**12. *Sancţiuni pentru neîndeplinirea culpabilă a obligaţiilor***

12.1.În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci Achizitorul are dreptul de a deduce din preţul contractului penalităţi pentru fiecare zi de întârziere în cuantum de 0,1% din suma de plată calculată pentru fiecare zi de întârziere, până la îndeplinirea efectivă a obligaţiilor.

12.2. Dacă Achizitorul a devenit îndreptăţit să solicite penalităţile prevăzute la articolul 12.1 acesta poate, după ce-l notifică în acest sens, în scris, pe Prestator:

a) să execute garanţia de bună execuţie;

b) să contracteze cu o terţă parte, pe cheltuiala Prestatorului, pentru prestarea serviciilor necesare, cu respectarea prevederilor legale în domeniul achiziţiilor publice; Prestatorul nu va fi plătit pentru aceasta parte din Contract; Prestatorul va fi de asemenea răspunzător pentru orice costuri suplimentare şi prejudicii cauzate de neîndeplinirea de către el a obligaţiei respective.

c) să considere Contractul reziliat de drept fără punere în întârziere şi fără orice altă formalitate prealabilă şi de a pretinde plata de daune-interese.

12.3. În cazul în care achizitorul nu onorează facturile în termen de 45 de zile de la expirarea perioadei convenite, atunci acesta are obligaţia de a plăti, ca penalităţi, 0,1% pe zi de întârziere din valoarea plăţii neefectuate.

12.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept fără punere în întârziere şi fără orice altă formalitate prealabilă şi de a pretinde plata de daune-interese.

12.5. Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12.6. În situaţia în care prestatorul şi-a încălcat în mod grav sau repetat obligaţiile contractuale, pe lângă plata penalităţilor aferente şi/sau rezilierea contractului, prestatorul respectiv va fi exclus de la atribuirea altor contracte finanţate din fonduri publice, pentru o perioadă de maximum 2 ani de la data constatării abaterii.

***13. Garanţia de bună execuţie a contractului***

13.1. Prestatorul se obligă să constituie garanţia de bună execuţie a contractului în cinci zile de la data semnării contractului de către ultima parte, în procent de 5%, din valoarea fara TVA a contractului subsecvent încheiat, respectiv în cuantum de ........... lei *(se completeaza)*, pentru perioada de valabilitate a contractului, şi oricum înainte de începerea executării contractului.

13.2. Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

***14. Garanție***

14.1. Prestatorul va asigura garanția pentru serviciile prestate și a componentelor după cum urmează:

• Pentru serviciile de reparații minim 6 luni pentru serviciile prestate

• Pentru componentele înlocuite minim 1 an.

14.2. Pe perioada de garanţie se vor respecta următoarele condiţii generale:

a) Prestatorul, trebuie să asigure permanent funcţionarea unei “linii de urgenţă” pentru a putea răspunde operativ sesizărilor Beneficiarului, (prin telefon, fax si e-mail).

b) Prestatorul trebuie să asigure remedierea defecțiunilor imputabile lui în cadrul acțiunilor organizate de beneficiar conform programului stabilit de acesta și anunțat cu cel puțin 48 ore înainte.

c) Efectuarea oricarei intervenții offsore trebuie să se realizeze în cel mult 5 ore de la sosirea pe amplasament.

d) Timpul operational este considerat timpul efectiv operațional destinat unei intervenții, excuzând timpii de inactivitate datorați condițiilor speciale privind timpul alocat activităților de scufundare și, de asemenea, condițiile meteo., acesta începând în momenul ajungerii pe amplasament.

e) Orice schimbare aparută pe parcurs în realizarea planului stabilit înaintea oricarei intervenții se va face de comun acord cu beneficiarul.

f) Dacă din cauze imputabile prestatorului (ex: deteriorarea echipamentelor, manevrarea necorespunzătoare a echipamentelor, o planificare defectuoasa a intervenției) în timpul operațiunilor apar timpi de stand-by acesta va acoperii pe propria cheltuială costurile aferente navei și personalului beneficiarului până la remediere.

g) Timpul de lucru aferent serviciilor de reparații survenit în perioada de garanție a lucrărilor sau componentelor care fac obiectul acestui timp de lucru se va face pe costurile prestatorului.

h) Pentru orice defecţiune semnalată în timpul perioadei de garanţie care nu poate fi remediată în termen de 24 de ore la bord, prestatorul va asigura înlocuirea echipamentului/componentelor cu unele identice (Cf. Anexa 4 a Caietului de Sarcini), aflate în proprietatea beneficiarului în funcție de disponibilitatea acestuia, astfel încât să se asigure funcţionarea sistemului până la repararea şi reinstalarea/inlocuirii definitive a echipamentului care a facut obiectul defectiunii originale.

14.3. Prestatorul garantează că piesele de schimb şi materialele consumabile furnizate sunt noi, nefolosite, nu au defecte de proiectare, de material sau de manopera.

14.4. Prestatorul este raspunzator, pe cheltuiala sa, de functionarea pieselor de schimb pe perioada garantiei. In caz de functionare defectuasa va fi raspunzator de inlocuirea cu alta piesa pusa la dispozitie de furnizor, astfel incat intreruperea de functionare sa nu fie mai lunga de 60 zile pt off shore si 10 zile pt onshore.

14.5. Pe certificatul de garanție al componentelor livrate se va include și beneficarul.

14.6. Pentru fiecare amplasament se va realiza un caiet de service unde vor fi trecute toate operațiunile, reparațiile și piesele de schimb înlocuite, în vederea unei mai bune gestionări a garanției componentelor cat si a evidentei lucrarilor. Caietul de service original va fi în grija beneficiarului.

***15. Alte responsabilităţi ale prestatorului***

15.1.-(1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu cerinţele Caietului de sarcini.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

15.2. Prestatorul este pe deplin responsabil pentru prestarea serviciilor în conformitate cu graficul de realizare a serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***16. Alte responsabilităţi ale achizitorului***

16.1.Achizitorul se obligă să pună la dispoziţia prestatorului orice facilităţi şi/sau informaţii prevăzute în Caietul de sarcini şi pe care le consideră necesare îndeplinirii contractului.

***17. Recepţie şi verificări***

17.1 Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

17.2. Verificările vor fi efectuate de către Achizitorul prin reprezentanţii săi împuterniciţi, în conformitate cu prevederile caietului de sarcini.

***18. Începere, finalizare, întârzieri, sistare***

18.1. - Prestatorul are obligaţia de a începe prestarea serviciilor în timpul cel mai scurt posibil de la semnarea contractului si constituirea garantiei de buna executie.

18.2. Dacă pe parcursul îndeplinirii contractului, prestatorul nu respectă graficul de realizare a serviciilor, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

18.3. În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***19. Ajustarea preţului contractului***

19.1. Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

19.2. Preţul contractului este ferm în lei şi nu se ajustează.

19.3. Prețul pentru componentele din import se vor exprima în Lei. Facturarea prețurilor ofertate în lei pentru componentele din import se va face în lei, corespunzător cursului Euro din ziua facturării în raport cu cursul Euro din ziua publicării anunțului de participare, la care s-au raportat prețurile din oferta actuală.

Calculul se va face conform formulei:

Pf = Po \* CBNRf / CBNRa ,

Unde: Pf = preț factură

Po = preț ofertat

CBNRf = curs BNR din ziua facturării

CBNRa = curs BNR din ziua publicării anunțului de participare

***20. Amendamente***

20.1. Părţile contractante au dreptul, pe durata îndeplinirii contractului, de a conveni modificarea clauzelor contractului,cu excepţia preţului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***21. Subcontractanţi/asociaţi***

21.1. – (1) Prestatorul are obligaţia, în cazul în care are asociaţi/subcontractanţi, de a prezenta contractele cu asociaţii/subcontractanţii desemnaţi.

(2) Asociaţii/ subcontractanţii trebuie să îndeplinească criteriile de eligibilitate aplicate pentru atribuirea contractului.

21.2. - Lista asociaţilor/subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.3. - (1) Prestatorul este pe deplin răspunzător faţă de achizitor de modul în care asociaţii/subcontractanţii îndeplinesc contractul.

(2) Asociatul/subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese asociaţilor/subcontractanţilor dacă aceştia nu îşi îndeplinesc partea lor din contract.

21.4. Prestatorul poate schimba oricare asociat/subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi se va face numai cu acordul achizitorului**.**

 ***22. Cesiunea***

22.1 - Cesiunea creanţelor nãscute din prezentul contract este permisã, cu autorizarea Beneficiarului, obligaţiile nãscute rãmânând în sarcina pãrţilor contractante, astfel cum au fost stipulate şi asumate iniţial.

22.2 – Dacă Prestatorul şi-a cesionat Contractul fără autorizare, Beneficiarul poate, fără a transmite notificare formală în acest sens, să aplice de drept sancţiunile pentru încălcarea Contractului prevăzute în art. 12 din Contract.

***23. Forţa majoră***

23.1. Forţa majoră este constatată de o autoritate competentă.

23.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

23.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5.Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

***24. Soluţionarea litigiilor***

24.1. Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2. Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**25. *Vizibilitatea***

25.1 – Prestatorul trebuie să ia toate măsurile necesare asigurării vizibilităţii fondurilor finanţate de Bugetul de Stat, atât pe perioada de implementare a Contractului cât şi pe perioada de garanţie a serviciilor/produselor.

**26. *Brevete şi licenţe***

26.1 – Prestatorul va despăgubi Achizitorul pentru orice pretenţie rezultând din utilizarea conform Prestatorului a brevetelor, licenţelor, schiţelor, modelelor sau mărcilor, cu excepţia cazurilor în care asemenea încălcări rezultă din conformitatea cu desenele sau specificaţiile furnizate de către Achizitor.

26.2 – Pentru produsele/echipamentele care au soft ce asigură funcţionarea se va livra şi kitul de instalare, CD şi licenţa de utilizare pentru o perioada cel puţin egala cu perioada de garanţie a serviciilor/produselor/echipamentelor.

***27. Modificarea contractului***

27.1 – Orice modificare a contractului se poate face numai printr-un act adiţional la contract şi numai în timpul perioadei de execuţie a contractului, aşa cum este stabilită de art.7.1 din contract.

***28. Limba care guvernează contractul***

28.1. Limba care guvernează contractul este limba română.

***29. Comunicări***

29.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, în limba română.

(2) Orice document scris trebuie înregistrat, atât în momentul transmiterii, cât şi în momentul primirii.

29.2. Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

29.3. Comunicările între părţi se vor realiza prin utilizarea următoarelor coordonate:

#### 29.3.1. Pentru achizitor:

|  |  |
| --- | --- |
| Persoana de contact |  |
| Poziţia |  |
| Adresa |  |
| Tel: |  |
| Fax: |  |
| Email: |  |

29.3.2. Pentru prestator:

|  |  |
| --- | --- |
| Persoana de contact |  |
| Poziţia |  |
| Adresa |  |
| Tel: |  |
| Fax: |  |
| Email: |  |

***30. Legea aplicabilă contractului***

30.1. Contractul va fi interpretat conform legilor din România.

Părţile au înţeles să încheie azi .............. prezentul contract în 2 (două) exemplare, câte unul pentru fiecare parte.

  *( se precizează data semnării de către părţi)*

 Semnat de către: Semnat de către:

|  |  |
| --- | --- |
| INSTITUTUL NATIONAL DE CERCETARE – DEZVOLTARE PENTRU GEOLOGIE SI GEOECOLOGIE MARINA GeoEcoMar |  |
| Pentru şi în numele Achizitorului: | Pentru şi în numele Prestatorului: |
| Nume: |  | Nume: |  |
| Funcţia: |  | Funcţia: |  |
|  |  |  |  |
| Semnătura: | ........................................ | Semnătura: | ........................................ |
| Data: | ........................................ | Data: | ........................................ |
| Avizat JURIDICNume:Funcţia:Semnătura:Data:Avizat FINANCIARNume:Funcţia:Semnătura:Data:Avizat TEHNICNume:Funcţia:Semnătura:Data: |  |
|  |  |
|  |  |
|  |  |
|  |  |
|  |
|  |  |
|  |  |
|  |  |
|  |  |
|  |  |
|  |
|  |  |
|  |  |
|  |  |
|  |  |